OSNOVNA ŠKOLA PRIMOŠTEN

SPLITSKA 14

22202 PRIMOŠTEN

KLASA: 112-01/20-01/23

URBROJ: 2182/1-12/1-12/20-02

Primošten, 13. listopada 2020. godine

Na temelju članka 12. Pravilnika o postupku zapošljavanja te procjeni i vrednovanju kandidata za zapošljavanje (u daljnjem tekstu: Pravilnik), a vezano za natječaj za zasnivanje radnog odnosa od 13. listopada 2020. godine (KLASA: 112-01/20-01/23, URBROJ: 2182/1-12/1-12/20-01), Povjerenstvo za procjenu i vrednovanje kandidata za zapošljavanje (u daljnjem tekstu: Povjerenstvo) objavljuje:

**SADRŽAJ I NAČIN TESTIRANJA, PRAVNE I DRUGE IZVORE ZA PRIPREMU KANDIDATA ZA TESTIRANJE**

**za radno mjesto:**

**UČITELJ/ICA RAZREDNE NASTAVE (M/Ž) - 1 izvršitelj/ica** naneodređeno, puno radno vrijeme, 40 sati ukupnog tjednog radnog vremena, mjesto rada Osnovna škola Primošten

**I. Pravila testiranja**

Svi kandidati koji su pravodobno dostavili potpunu prijavu sa svim prilozima tj. ispravama i ispunjavaju uvjete natječaja Povjerenstvo će pozvati na procjenu odnosno testiranje putem e-maila.

Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) te će od njih biti zatraženo predočavanje iste radi utvrđivanja identiteta. Ako kandidat ne pristupi procjeni odnosno testiranju smatra se da je odustao od prijave na natječaj.

**II. Način testiranja**

Povjerenstvo je na prijedlog ravnatelja donijelo odluku da će se procjena odnosno testiranje kandidata provesti **usmeno**.

Povjerenstvo kroz usmeno testiranje s kandidatima utvrđuje znanja, sposobnosti i vještine te interese, profesionalne ciljeve i motivaciju kandidata za rad na radnom mjestu za koje je podnio prijavu.

 Usmeno testiranje se provodi na način da članovi Povjerenstva imaju pravo postaviti do tri pitanja iz područja propisanih člankom 13. Pravilnika, a koja svaki član Povjerenstva vrednuje pojedinačno od 1-5 bodova i na kraju zbrajaju.

**III. Utvrđivanje rezultata i obavještavanje kandidata o rezultatima natječaja**

Nakon provedenog postupka testiranja, Povjerenstvo utvrđuje rang listu kandidata prema ukupnom broju bodova, te ju isti dan dostavlja ravnatelju škole. Na temelju dostavljene rang liste kandidata ravnatelj odlučuje kojeg će od tri najbolje rangirana kandidata predložiti Školskom odboru za zasnivanje radnog odnosa. Prije donošenja odluke o kandidatu, ravnatelj zadržava pravo pozvati kandidate na razgovor.

O rezultatima natječaja kandidati će biti obaviješteni u skladu s čl. 21. Pravilnika o postupku zapošljavanja te procjeni i vrednovanju kandidata za zapošljavanje.

**IV. Pravni i drugi izvori za pripremanje kandidata:**

1. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 64/20)

2. Pravilnik o načinima, postupcima i elementima vrednovanja učenika u osnovnoj i srednjoj školi (NN 112/2010, 82/2019)

3. Pravilnik o kriterijima za izricanje pedagoških mjera (NN 94/2015, 3/2017)

4. Pravilnik o pedagoškoj dokumentaciji i evidenciji te javnim ispravama u školskim ustanovama (NN 47/2017,41/2019 i 76/2019)

5. Odluka o donošenju kurikuluma za nastavni predmet Matematika za osnovne škole i gimnazije u Republici Hrvatskoj (NN 7/2019)

6. Odluka o donošenju kurikuluma za nastavni predmet Priroda i društvo za osnovne škole i gimnazije u Republici Hrvatskoj (NN 7/2019)

7. Odluka o donošenju kurikuluma za nastavni predmet Glazbena kultura za osnovne škole i gimnazije u Republici Hrvatskoj (NN 7/2019)

8. Odluka o donošenju kurikuluma za nastavni predmet Likovna kultura za osnovne škole i gimnazije u Republici Hrvatskoj (NN 7/2019)

9. Odluka o donošenju kurikuluma za nastavni predmet Hrvatski jezik za osnovne škole i gimnazije u Republici Hrvatskoj (NN 10/2019)

10. Odluka o donošenju kurikuluma za nastavni predmet Tjelesna i zdravstvena kultura za osnovne škole i gimnazije u Republici Hrvatskoj (NN 27/2019)

 **Povjerenstvo za procjenu**

**i vrednovanje kandidata za zapošljavanje**